A tökéletes címke elkészítéséhez alapvetően három dologra lesz szükség: minőségi alapanyagokra (etikett címke, nyomtatófesték), megbízható nyomtatóra, valamint egy olyan szoftverre, mellyel a nyomtatni kívánt címkék megtervezhetők. Mindhárom dolog esetében lényeges, hogy a piacon elérhető, legjobb minőséget válasszuk. Hiába használunk ugyanis megbízható nyomtatót, ha gyenge minőségű alapanyaggal dolgozunk, az könnyedén tönkreteheti a végeredményt. Sőt, rosszabb esetben magában az eszközben is maradandó károkat okozhat, vagy csökkentheti annak várható élettartamát.